S/2016 J 3
S/2016 J 3 ir neliels Jupitera pavadonis. To 2016. gada 9. martā atklāja Skots Šepards (Scott Sheppard) ar 6,5 m Magelāna-Bādes teleskopu Laskampanas observatorijā Čīlē. Mazo planētu centrs par pavadoņa atklāšanu paziņoja tikai 2023. gada 5. janvārī pēc pietiekamas pavadoņa orbītas noskaidrošanas. Pagaidām pavadonim ir piešķirts tikai pagaidu apzīmējums S/2016 J 3. S/2016 J 3 ir neliels pavadonis, diametrs tikai apmēram 2 km. Tas pieder Karmes grupai.